gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3772, del 15-06-2000 (2000/4314)

Informació pública de la pèrdua de l'original de les cartes de pagament de les fiances números 0683R9463LW, 4190J7156OD i 4694V4451TT.
--------------------------------------------------------------------------------------------------------------------------------------

### Dades del document

Número de DOGV
:   3772

Data del DOGV
:   15-06-2000

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2000/4314


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de les cartes de pagament de les fiances números 1079L4052TJ, 5640B6643JS i 4694V4451TT. [2000/M4314]
  
A causa de la pèrdua de l'original de les cartes de pagament de les fiances números 6356B1272GG, 5431E4453WC i 3179I3170UM, per import de 500.000 pessetes, respectivament, a nom de José Cortina Marco, a favor de la Conselleria d'Obres Públiques, Urbanisme i Transports.
  
En compliment del que estableix l'apartat tercer de l'Ordre de 14 de febrer de 1986, modificada per l'Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de les cartes de pagament originals indicades i prevenir la persona en poder de la qual es troben que les presente en la Tresoreria dels serveis territorials de la Conselleria d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produeix cap reclamació.
Diari Oficial de la Generalitat Valenciana


Sumari del DOGV 3737, del 26-04-2000 (2000/3306)

DECRET 50/2000, de 25 d'abril, del Govern Valencià, pel qual nomena la senyora Eva Maria Amador Guillén com a directora de la Delegació de la Comunitat valenciana a Madrid, de la Presidència de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3737

Data del DOGV
:   26-04-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/3306


Data del document
:   25-04-2000

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat

DECRET 50/2000, de 25 d'abril, del Govern Valencià, pel qual nomena la senyora Eva Maria Amador Guillén com a directora de la Delegació de la Comunitat valenciana a Madrid, de la Presidència de la Generalitat Valenciana. [2000/3306]
  
Segons que disposen els articles 21.a), 35.b) i 40 de la Llei de la Generalitat Valenciana 5/1983, de 30 de desembre, i a proposta del seu president, el Govern Valencià, en la reunió del dia 25 d'abril de 2000, acorda nomenar la senyora Eva Maria Amador Guillén com a directora de la Delegació de la Comunitat valenciana a Madrid, de la Presidència de la Generalitat Valenciana.
  
Aquest decret tindrà efectes el mateix dia de la publicació en el Diari Oficial de la Generalitat Valenciana.
  
València, 25 d'abril de 2000
  
El president de la Generalitat Valenciana,
Diari Oficial de la Generalitat Valenciana


Sumari del DOGV 3902, del 21-12-2000 (2000/9810)

Informació pública de la sol·licitud d'expedició de duplicat de títol acadèmic de María Consuelo Sarabia Rubio.
---------------------------------------------------------------------------------------------------------------

### Dades del document

Número de DOGV
:   3902

Data del DOGV
:   21-12-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9810


Organisme emissor
:   Conselleria de Cultura i Educació

Tipus de document
:   Anunci

Informació pública de la sol·licitud d'expedició de duplicat de títol acadèmic de María Consuelo Sarabia Rubio. [2000/F9810]
  
La senyora María Consuelo Sarabia Rubio ha sol·licitat, per pèrdua de l'original, l'expedició de duplicat del títol de tècnic especialista, branca Administrativa i Comercial, especialitat d'Informàtica de Gestió, les dades del qual s'indiquen a continuació.
  
Titular del document: María Consuelo Sarabia Rubio, nascuda el 12 de febrer de 1973 a València, província de València, amb DNI número 99744672.
  
Tipus de document: tècnic especialista, branca Administrativa i Comercial, especialitat d'Informàtica de Gestió, expedit pel Ministeri d'Educació i Cultura el dia 5 de febrer de 1996, i registrat en el llibre 1, foli 158, número 2.214.
  
Centre docent que lliurà l'original: IES El Cabanyal de València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Cultura, perquè els possibles interessats puguen presentar les reclamacions oportunes, davant la directora de la Direcció Territorial de Cultura i Educació de València, carrer de Gregorio Gea, 14 en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 3807, del 03-08-2000 (2000/6019)

Expedient número 208/2000. Adjudicació del subministrament de llicències de l'aplicació SIAP-Win per a centres de salut de la Conselleria de Sanitat.
-----------------------------------------------------------------------------------------------------------------------------------------------------

### Dades del document

Número de DOGV
:   3807

Data del DOGV
:   03-08-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/6019


Data del document
:   10-07-2000

Organisme emissor
:   Conselleria de Sanitat

Tipus de document
:   Resolució

Descriptors 

:   * adjudicació de contracte administratiu

Expedient número 208/2000. Adjudicació del subministrament de llicències de l'aplicació SIAP-Win per a centres de salut de la Conselleria de Sanitat. [2000/X6019]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General per als Recursos Humans i Econòmics. carrer Misser Mascó, 31, 46596 València. Telèfon 95 877 96 49, fax 96 386 66 07.
  
c) Número d'expedient: 208/2000.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament de llicències de l'aplicació SIAP-Win per a centres de Salut de la Conselleria de Sanitat.
  
c) Lots: ?-
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: sense publicitat.
  
4. Pressupost base de licitació
  
Import total: cent setanta milions de pessetes (412.915.047 pessetes / 1.021.720,58 euros).
  
5. Adjudicació
  
a) Data: 6 de juliol de 2000.
  
b) Contractista: Novasoft Servicios Informáticos, SA.
  
c) Nacionalitat: espanyola.
  
d) Import d'adjudicació: cent setanta milions de pessetes (788.158.075 pessetes /1.021.720,58 euros).
Diari Oficial de la Generalitat Valenciana


Sumari del DOGV 3848, del 02-10-2000 (2000/7634)

Ressenya de l'Acord de la Comissió Territorial d'Urbanisme de 29 de març de 2000, pel qual es declara definitivament aprovat el Pla General de Bétera.
------------------------------------------------------------------------------------------------------------------------------------------------------

### Dades del document

Número de DOGV
:   3848

Data del DOGV
:   02-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7634


Data del document
:   18-09-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Bétera
    * pla d'urbanisme

Ressenya de l'Acord de la Comissió Territorial d'Urbanisme de 29 de març de 2000, pel qual es declara definitivament aprovat el Pla General de Bétera. [2000/M7634]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme, de 29 de març de 2000, que va ser publicada juntament amb les Normes Urbanístiques aprovades en el Butlletí Oficial de la Província de València número 160, de 7 de juliol de 2000.
Diari Oficial de la Generalitat Valenciana


Sumari del DOGV 3774, del 19-06-2000 (2000/4389)

Informació pública de l'extracte de les bases de les convocatòries d'una plaça d'administratiu i una altra d'operari d'aigües.
------------------------------------------------------------------------------------------------------------------------------

### Dades del document

Número de DOGV
:   3774

Data del DOGV
:   19-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/4389


Data del document
:   23-05-2000

Organisme emissor
:   Ajuntament de Villavieja

Tipus de document
:   Convocatòria

Descriptors 

:   * Vilavella, la
    * administració local
    * concurs administratiu
    * professió administrativa

Informació pública de l'extracte de les bases de les convocatòries d'una plaça d'administratiu i una altra d'operari d'aigües. [2000/M4389]
  
En el Butlletí Oficial de la Província de Castelló número 61, de data 18 de maig de 2000, es publicaren les bases de les següents convocatòries:
  
Nombre de places: una
  
Denominació: administratiu
  
Torn: restringit
  
Sistema de selecció: promoció interna
  
Aquesta plaça, vacant en la plantilla de personal funcionari, inclosa en l'oferta d'ocupació pública per a l'any 2000, pertany al grup C; escala d'administració general, subescala administrativa.
  
Nombre de places: una
  
Denominació: operari d'aigües
  
Torn: lliure
  
Sistema de selecció: concurs oposició
  
Aquesta plaça, vacant en la plantilla de personal laboral, inclosa en l'oferta d'ocupació pública per a l'any 2000, pertany al grup D
  
El termini de presentació d'instàncies s'obrirà a partir de la publicació de l'extracte d'aquesta convocatòria en el Boletín Oficial del Estado.
Diari Oficial de la Generalitat Valenciana


Sumari del DOGV 3703, del 07-03-2000 (2000/1517)

Informació pública del programa d’actuació integrada del polígon 2 del pla parcial Pou del Moro-1.
--------------------------------------------------------------------------------------------------

### Dades del document

Número de DOGV
:   3703

Data del DOGV
:   07-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1517


Organisme emissor
:   Ajuntament de Xàbia

Tipus de document
:   Anunci

Informació pública del programa d'actuació integrada del polígon 2 del pla parcial Pou del Moro-1. [2000/A1517]
  
Aquesta Regidoria delegada d'Urbanisme, amb data 24 de desembre de 1999, va dictar la resolució número 2.001, que té una part dispositiva que literalment diu:
  
«Primer
  
Sotmetre a informació pública el programa d'actuació integrada del polígon 2 del pla parcial Pou del Moro-1, compost d'una alternativa tècnica, on es justifica la sol·licitud d'una cèdula d'urbanització, avantprojecte d'urbanització, projecte de reparcel·lació i estudi de detall, presentat pel senyor Francisco Torres Catalá, senyor Guillermo Buigues Bas, i senyor Marcos Gisbert Pérez, durant un termini de 20 dies, comptadors des de la publicació de l'últim anunci, a fi que es puguen formular al·legacions o, si pertoca, alternatives tècniques que pretenguen competir amb l'exposada.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Aquests terminis es prorrogaran per 20 dies addicionals si, durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial i en presta caució per un import no inferior a l'1% del cost previst de les obres d'urbanització. L'acte d'obertura de pliques s'efectuarà en la següent data hàbil a la conclusió del termini per a presentar-les.
  
Segon
  
Ordenar la notificació d'aquesta resolució a totes les persones interessades, així com als titulars cadastrals.
  
Tercer
  
Donar compte d'aquesta resolució al Ple de l'Ajuntament, en la pròxima reunió que s'efectue.»
  
Cosa que es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 3716, del 24-03-2000 (2000/1767)

RESOLUCIÓ de 7 de desembre de 1999, de la Universitat Politècnica de València, per la qual nomena la senyora María Victoria Borrachero Rosado professora titular d’universitat de l’àrea de coneixement Enginyeria de la Construcció, adscrita al Departament d’Enginyeria de la Construcció i Projectes d’Enginyeria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3716

Data del DOGV
:   24-03-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/1767


Organisme emissor
:   Universitat Politècnica de València

Tipus de document
:   Resolució

RESOLUCIÓ de 7 de desembre de 1999, de la Universitat Politècnica de València, per la qual nomena la senyora María Victoria Borrachero Rosado professora titular d'universitat de l'àrea de coneixement Enginyeria de la Construcció, adscrita al Departament d'Enginyeria de la Construcció i Projectes d'Enginyeria. [2000/Q1767]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 5 de febrer de 1999, d'aquesta Universitat, lloc número 23/1999, codi 1803, Boletín Oficial del Estado de 9 de març de 1999, i presentada per part de la persona interessada la documentació a què fa referència el punt 10 de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar la senyora María Victoria Borrachero Rosado, amb el document nacional d'identitat número 62010390, professora titular d'universitat de la Universitat Politècnica de València, de l'àrea de coneixement Enginyeria de la Construcció, adscrita al Departament d'Enginyeria de la Construcció i Projectes d'Enginyeria.
  
València, 7 de desembre de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3851, del 05-10-2000 (2000/7875)

Recurs contenciós administratiu número 394/2000.
------------------------------------------------

### Dades del document

Número de DOGV
:   3851

Data del DOGV
:   05-10-2000

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   2000/7875


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 394/2000. [2000/F7875]
  
El president de la Sala Contenciosa Administrativa del Tribunal Superior de la Comunitat Autònoma Valenciana, Secció Segona, fa saber:
  
Que Amparo Querol Pascual ha interposat un recurs contenciós administratiu amb el número 394/2000 contra la Resolució de 14 de gener de 2000, del conseller d'Obres Públiques, Urbanisme i Transports, sobre la liquidació d'interessos de l'expedient expropiatori número 93/21-CS-1025.
  
Cosa que es fa pública als efectes preceptuats en l'article 47 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3866, del 27-10-2000 (2000/8197)

Informació pública de la modificació puntual de les normes subsidiàries en relació amb la ubicació del nou cementeri municipal.
-------------------------------------------------------------------------------------------------------------------------------

### Dades del document

Número de DOGV
:   3866

Data del DOGV
:   27-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8197


Organisme emissor
:   Ajuntament de Guadalest

Tipus de document
:   Anunci

Informació pública de la modificació puntual de les normes subsidiàries en relació amb la ubicació del nou cementeri municipal. [2000/Q8197]
  
El Ple de l'Ajuntament de Guadalest, en la sessió de data 15 de setembre de 2000, va adoptar l'acord següent:
  
Primer. Aprovar la modificació puntual de les normes subsidiàries del municipi, en el sentit indicat per la Conselleria d'Obres Públiques, Urbanisme i Transports, per a la correcció de l'errada de l'emplaçament previst per al cementeri municipal, per al qual cosa es modifica al plànol número 016, total sòl del terme municipal.
  
Segon. Sol·licitar expressament l'informe preceptiu a la Conselleria de Sanitat en relació amb el que s'estableix en l'article 50 del Reglament de Policia Sanitària i Mortuòria pel que fa al nou emplaçament del cementeri, tal com indica l'escrit remés per la Conselleria d'Obres Públiques, Urbanisme i Transports.
  
Tercer. Sotmetre a informació pública aquesta modificació puntual, per un període mínim d'un mes, i anunciar aquesta al mateix efecte en el Diari Oficial de la Generalitat Valenciana i en un diari no oficial d'ampla difusió de la localitat. S'adverteix que la documentació de la modificació es troba diligenciada com cal per a la consulta pública a l'ajuntament, a fi que es presenten les al·legacions que es consideren convenients.
  
Cosa que s'exposa al públic en compliment del que s'estableix en l'article 38 de la vigent Llei Reguladora de l'Activitat Urbanística pel termini d'un mes, a fi que es formulen les al·legacions que s'estimen oportunes.
Diari Oficial de la Generalitat Valenciana


Sumari del DOGV 3851, del 05-10-2000 (2000/8012)

Concurs número 00/2/SU/04/01. Subministrament de cartells, fullets i altre material imprés.
-------------------------------------------------------------------------------------------

### Dades del document

Número de DOGV
:   3851

Data del DOGV
:   05-10-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/8012


Data del document
:   20-09-2000

Organisme emissor
:   Ajuntament de Mislata

Tipus de document
:   Concurs

Descriptors 

:   * Mislata
    * contracte de subministraments
    * impremta

Concurs número 00/2/SU/04/01. Subministrament de cartells, fullets i altre material imprés. [2000/M8012]
  
Aprovat pel Decret de l'Alcaldia de data 20 de setembre de 2000 el plec de condicions administratives que ha de regir la contractació, per procediment obert, concurs, del subministrament de cartells, fullets i altre material imprés, s'exposa al públic durant vuit dies, comptadors des de l'endemà de la seua publicació perquè s'hi puguen atendre les reclamacions oportunes.
  
Simultàniament, i sense perjuí d'ajornar quan calga el procediment d'adjudicació, en cas que es formularen reclamacions contra el plec, s'anuncia a través d'aquest edicte, l'obertura del procediment d'adjudicació en la forma que tot seguit s'hi indica:
  
1. Entitat que adjudica
  
Ajuntament de Mislata. Plaça de la Constitució número 8, 46342 Mislata. Telèfon: 236 64 08 54. Fax: 963 70 38 06.
  
2. Finalitat del contracte: subministrament de cartells, fullets i altre material imprés.
  
Termini d'execució: un any prorrogable.
  
3. Tramitació, procediment i forma d'adjudicació:
  
Tramitació: ordinària.
  
Procediment: obert.
  
Forma d'adjudicació: concurs.
  
4. Pressupost base de licitació: 7.000.000 de pessetes (42.070,84411 euros), IVA inclòs. Límit màxim de contractació anual.
  
5. Garanties
  
Provisional: 140.000 pessetes.
  
Definitiva: 4% del pressupost base de licitació ja que el preu del contracte es determina en funció de preus unitaris.
  
6. Obtenció de documentació i informació
  
Ajuntament de Mislata, Negociat de Contractació. Telèfon: 315 98 32 42.
  
7. Presentació d'ofertes
  
El termini de presentació de proposicions s'iniciarà amb la publicació de l'anunci de concurs en el Diari Oficial de la Generalitat Valenciana i conclourà als 15 dies naturals següents al de la seua publicació, de 09.00 a 14.00 hores. Si l'últim dia és dissabte o festiu, el termini acabarà el dia hàbil posterior.
  
Documentació que s'haurà d'incloure amb les ofertes: la que s'indica en el plec de condicions.
  
Lloc de presentació: Ajuntament de Mislata. Negociat de Contractació.
  
8. Obertura de les ofertes
  
L'acte d'obertura de pliques tindrà lloc a les 14.00 hores del primer dimecres següent al d'acabament del termini de presentació d'ofertes. En cas que aquest dia fóra inhàbil es traslladaria a l'endemà a la mateixa hora.
  
9. Despeses d'anuncis
  
De compte de l'adjudicatari.
Diari Oficial de la Generalitat Valenciana


Sumari del DOGV 3902, del 21-12-2000 (2000/10167)

Notificació del tràmit d'audiència previ a l'execució parcial de l'aval de l'entitat Viajes Nazca, SL.
------------------------------------------------------------------------------------------------------

### Dades del document

Número de DOGV
:   3902

Data del DOGV
:   21-12-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/10266


Organisme emissor
:   Agència Valenciana del Turisme

Tipus de document
:   Anunci

Notificació del tràmit d'audiència previ a l'execució parcial de l'aval de l'entitat Viajes Nazca, SL. [2000/F10004]
  
Per no haver estat possible notificar de forma personal i directa a l'interessat el tràmit d'audiència previ a la execució parcial del aval de l'entitat Viajes Nazca, SL, es procedeix a la seua publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:
  
«S'ha procedit a autoritzar l'execució parcial de l'aval que aquesta agència de viatges té subscrit amb l'asseguradora Ascat Previsió, SA, a la vista de l'escrit remés pel Jutjat de Primera Instància número 17 de València, en el que indica que la mencionada fiança ha estat embargada per la quantitat total de dues-centes deu mil sis-centes cinquanta-nou (210.659) pessetes, en virtut del que s'acorda en el procediment de judici de cognició número 624/1999, seguit a instància de la senyora Purificación Orero Moreno contra l'agència de viatges esmentada.
  
D'acord amb l'article 26, apartat c), del Reial Decret 161/1997, de 7 de febrer, pel qual s'aprova el Reglament de la Caixa General de Depòsits, i amb el que es disposa en la Llei 30/1992, de 26 de novembre, del Règim Jurídic de les Administracions Públiques y del Procediment Administratiu Comú, se li concedeix el tràmit d'audiència previ a l'esmentat embargament, perquè en el termini de 10 dies, comptadors a partir de l'endemà de la publicació del present escrit, al·legue i manifeste el que considere procedent en defensa dels seus interessos.
  
València, 28 de juliol de 2000.- La Cap del Servei d'Ordenació: Carmen Martínez Aznar.»